**Projekti lühikirjeldus ja tulemused**

Suured ja väikesed Krõllid avastavad õuesõppe tegevuskeskustes maailma ning tunnevad rõõmu värskes õhus liikumisest. Praegusel keerulisel ajal märkasime, et meie õuealal on õppetegevuste läbiviimiseks vähe võimalusi, seega seda kui õpiruumi tuleb täiustada.  
Käesoleva projekti toel loome ja täiustame kolme aasta vältel õuealale 5 tegevuskeskust: kunsti-, liikumis-, kuuli- ja veemängu, lugemis- ning teadus- ja tegeluskeskus. Lisaks rajame lasteaia õuele ka elurikkuse ala koos putukahotelliga.  
• Elurikkuse alal saavad  lapsed vaadelda ning uurida erinevaid taimi ja putukaid, jälgida taimede kasvamist ja putukate toimetusi.  
• Kunstikeskuses saavad lapsed olla loomingulised joonistades erinevatele tahvlitele, maalides molbertitele või hoopis asfaldile tekstuurpintslitega.  
• Liikumiskeskuse ronimisrajal saavad lapsed end proovile panna osavuses, samuti on loodud võimalused mängida erinevaid sportmänge.  
• Kuuli- ja veemängukeskuses on lapsed aktiivsed tegutsejad ning vaatlejad jälgides torudes ja rennides erinevate materjalide liikumist ning ehitades ise uusi teid ja radu.  
• Teadus- ja tegeluskeskuses saavad lapsed osaleda põnevates katsetes ning uurida ja avastada, kuidas mingi asi välja näeb ja toimib.  
• Lugemiskeskuses toimub raamatuvahetus. Raamatuid saavad vaadelda, lugeda ja laenutada nii väikesed kui suured. Lugemiskeskust külastab aeg-ajalt ka lugemiskoer, kellega saavad koolieelikud oma lugemisoskust harjutada.    
Antud projekt võimaldab meil viia õppetegevust järjest rohkem toast õue. Läbi erinevate tegevuskeskuste saavad lapsed olla ettevõtlikud, iseseisvad ja aktiivsed maailma avastajad, õppides tundma ümbritsevat keskkonda. Läbi eluliste tegevuste, vaatluste ja katsete on lastel põnevam omandada uusi teadmisi. Õuesõppe keskustesse on oodatud nii lähiümbruses asuvad kui ka sõprus õppeasutused.